title: A Bizottság határozata (2016. február 2.) a 2015. évben Európai Örökség címet elnyerő helyszínek kijelöléséről

text:
               3.2.2016

               HU

               Az Európai Unió Hivatalos Lapja

               C 40/3

         A BIZOTTSÁG HATÁROZATA
   (2016. február 2.)
   a 2015. évben Európai Örökség címet elnyerő helyszínek kijelöléséről
   (2016/C 40/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Örökség címre vonatkozó európai uniós fellépés létrehozásáról szóló, 2011. november 16-i 1194/2011/EU európai parlamenti és tanácsi határozatra (1) és különösen annak 14. cikke (1) bekezdésére,
   mivel:

               (1)

               2015. december 2-án az európai szakértői testület benyújtotta a Bizottsághoz az Európai Örökség címért 2015-ben pályázó helyszínek kiválasztási eljárásával kapcsolatos jelentését; amelynek ajánlásait figyelembe véve jelöli ki a Bizottság a címet elnyerő helyszíneket.

               (2)

               Az 1194/2011/EU határozat 15. cikkének megfelelően a címet elnyert helyszíneket rendszeresen ellenőrizni kell, meggyőződve arról, hogy továbbra is megfelelnek a kritériumoknak, és betartják a pályázatukban benyújtott projektben és munkatervben foglaltakat,

         A KÖVETKEZŐKÉPPEN HATÁROZOTT:
   Egyetlen cikk
   Az Európai Örökség címet a következő helyszínek nyerik el: a krapinai neandervölgyi lelőhely és múzeum (Horvátország), az olomouci Přemysl-vár és az Érseki Palota Múzeuma (Cseh Köztársaság), a Sagres-fok (Portugália), a császári palota (Ausztria), a Tartui Egyetem történelmi épületegyüttese (Észtország), a Liszt Ferenc Zeneakadémia (Magyarország), a Mundaneum (Belgium), az I. világháború keleti frontjának 123. számú temetője (Lengyelország) és a strasbourgi európai negyed (Franciaország).

      Kelt Brüsszelben, 2016. február 2-án.

            a Bizottság részéről

         Tibor NAVRACSICS

            a Bizottság tagja

      (1)  HL L 303., 2011.11.22., 1. o.


title: 2008/502/EK: Az Európai Parlament határozata (2007. április 24.) az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, V. szakasz - Számvevőszék

text:
               15.7.2008

               HU

               Az Európai Unió Hivatalos Lapja

               L 187/60

         AZ EURÓPAI PARLAMENT HATÁROZATA
   (2007. április 24.)
   az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, V. szakasz – Számvevőszék
   (2008/502/EK)
   AZ EURÓPAI PARLAMENT,
   tekintettel az Európai Unió 2005-ös pénzügyi évre szóló általános költségvetésére (1),
   tekintettel az Európai Közösségek 2005-ös pénzügyi évre vonatkozó végleges éves beszámolójára – I. kötet (C6-0468/2006) (2),
   tekintettel a Számvevőszék jelentésére a 2005-ös pénzügyi év költségvetésének végrehajtásáról, valamint a Számvevőszék különjelentéseire az ellenőrzés alá vont intézmények vonatkozó válaszaival együtt (3),
   tekintettel a Számvevőszék által az EK-Szerződés 248. cikke értelmében kiadott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra (4),
   tekintettel az EK-Szerződés 272. cikkének (10) bekezdésére, valamint 274., 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0107/2007),

               1.

               mentesítést ad az Európai Számvevőszék főtitkára számára a Számvevőszék 2005-ös pénzügyi évre szóló általános költségvetésének végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácshoz, a Bizottsághoz, a Bírósághoz, a Számvevőszékhez, az Európai Gazdasági és Szociális Bizottsághoz, a Régiók Bizottságához, az európai ombudsmanhoz és az európai adatvédelmi biztoshoz, illetve gondoskodjon az Európai Közösségek Hivatalos Lapjában való közzétételről (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL L 60., 2005.3.8.

      (2)  HL C 264., 2006.10.31., 1. o.

      (3)  HL C 263., 2006.10.31., 1. o.

      (4)  HL C 263., 2006.10.31., 10. o.

      (5)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.
    ---documentbreak---

               15.7.2008

               HU

               Az Európai Unió Hivatalos Lapja

               L 187/61

         AZ EURÓPAI PARLAMENT ÁLLÁSFOGLALÁSA
   (2007. április 24.)
   az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről szóló határozat szerves részét képező megjegyzésekkel, V. szakasz – Számvevőszék
   AZ EURÓPAI PARLAMENT,
   tekintettel az Európai Unió 2005-ös pénzügyi évre szóló általános költségvetésére (1),
   tekintettel az Európai Közösségek 2005-ös pénzügyi évre vonatkozó végleges éves beszámolójára – I. kötet (C6-0468/2006) (2),
   tekintettel a Számvevőszék jelentésére a 2005-ös pénzügyi év költségvetésének végrehajtásáról, valamint a Számvevőszék különjelentéseire az ellenőrzés alá vont intézmények vonatkozó válaszaival együtt (3),
   tekintettel a Számvevőszék által az EK-Szerződés 248. cikke értelmében kiadott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra (4),
   tekintettel az EK-Szerződés 272. cikkének (10) bekezdésére, valamint 274., 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0107/2007),

               1.

               megállapítja, hogy 2005-ben az Európai Számvevőszék 107 548 618,24 EUR összegű kötelezettségvállalási előirányzat felett rendelkezett, amelynek felhasználási aránya 87,22 % volt;

               2.

               megállapítja, hogy az időbeli elhatárolás szerinti könyvelés 2005. január 1-jei bevezetését követően a Számvevőszék 2005. évi pénzügyi kimutatásai 16 820 000 EUR összegű negatív mérleget mutatnak, és az aktívákhoz képest a passzívák 11 450 000 EUR összegű többletét;

               3.

               emlékeztet arra, hogy a 2005-ös pénzügyi évben a Számvevőszék auditálását külső cég, a KPMG végezte (a 2004-es pénzügyi évhez hasonlóan), amely a következő következtetésekre jutott:
               „a csatolt pénzügyi kimutatások a 2002. június 25-i 1605/2002/EK, Euratom tanácsi rendeletnek, a végrehajtási szabályoknak, az általánosan elfogadott számviteli alapelveknek és az Európai Számvevőszék belső szabályainak megfelelően hű képet adnak az Európai Számvevőszék eszközeiről és 2005. december 31-i pénzügyi helyzetéről, valamint az ekkor véget ért pénzügyi év gazdasági eredményéről, bevételeiről és kiadásairól.”

               4.

               megjegyzi ugyanakkor, hogy a KPMG nyilatkozatát annak fényében tette, hogy adott esetben helyesbítésre lehet majd szükség a Számvevőszék tagjai nyugdíjának kezelésével összefüggésben a számvitel tekintetében, figyelemmel arra, hogy a vonatkozó 12. sz. számviteli standard ekkor felülvizsgálat alatt állt; rámutat, hogy a felülvizsgált standardot a Bizottság számvitelért felelős tisztviselője 2006 októberében elfogadta;

               5.

               emlékeztet arra, hogy 2004. évi elszámolásában a Számvevőszék először képzett céltartalékot a tagjai részére folyósítandó nyugdíjra, illetve jegyzett be egy 43 689 621 EUR összegű, hosszú lejáratú követelést a tagállamokkal szemben; a céltartalék összegét az Európai Közösség által elvégzett biztosításmatematikai elemzés alapján határozták meg;

               6.

               megjegyzi, hogy a tagok nyugdíjával kapcsolatos megfelelő céltartalék hiányában a Számvevőszék 2005-ös pénzügyi évre vonatkozó mérlege 16 800 000 EUR összegű hiányt mutat (a 2004. évi mérlegben, ezzel szemben, egyensúlyban voltak az aktívák és a passzívák);

               7.

               úgy véli, hogy a 2005. január 1-jétől bevezetett időbeli elhatárolás szerinti könyvelés elveinek érvényesítése érdekében a jövőbeli nyugdíjkifizetésekkel kapcsolatos pénzügyi kötelezettségnek és a tagállamokkal szembeni hosszú lejáratú követelésnek is szerepelnie kell a mérlegben, hiszen ezek garantálják a nyugdíjrendszer finanszírozását;

               8.

               elismeri, hogy a Számvevőszék helyesen alkalmazta a vonatkozó számviteli standardot; ugyanakkor aggodalmát fejezi ki a jelenlegi helyzet miatt, nevezetesen hogy a Számvevőszék mérlege a tagok jövőbeli nyugdíját forrásként tartalmazza az azt ellensúlyozó aktíva nélkül; tudomásul veszi azt a nyilvánvaló magyarázatot, amely szerint az ilyen nyugdíjjogosultságok vonatkozásában a tagállamok garanciavállalását nem lehet a 12. sz. számviteli standard („munkavállalói juttatások”) értelmében aktívaként értékelni;

               9.

               aggodalommal állapítja meg, hogy a Számvevőszék nehezen talál szakképzett személyzetet számos álláshelyre az EPSO által szervezett versenyvizsgák alapján;

               10.

               emlékeztet arra, hogy Weber úr, a Számvevőszék elnöke 2005. november 14-i strasbourgi beszédében azt mondta a Költségvetési Ellenőrző Bizottságnak, hogy a Számvevőszék önértékelést hajt végre szervezését és módszereit illetően, amit „szakértői felülvizsgálat” fog követni;

               11.

               megismétli azzal kapcsolatos reményét, hogy a következő bővítés előtt ésszerűbbé lehet tenni a Számvevőszék struktúráját; kéri a Számvevőszéket, hogy vegye fontolóra a meglévő modelleket a számvevőszéki tagok teljes számának csökkentése érdekében; kéri, hogy fontolják meg az Európai Központi Bank Kormányzótanácsához hasonló rotációs rendszer bevezetésére, vagy egyszemélyi főauditor kinevezésére vonatkozó javaslatokat;

               12.

               a Számvevőszék tevékenységi jelentéséből megjegyzi, hogy 2005-ben a Számvevőszék önértékelés elvégzéséről döntött az Európai Közigazgatási Intézet és az IPSG (Innovatív Közszolgálati Munkacsoport) által az EU közigazgatásért felelős minisztereinek együttműködése eredményeképpen közösen kidolgozott értékelési keretrendszer (Common Assessment Framework) alapján;

               13.

               üdvözli a Számvevőszék által az előadói kérdőív kérdéseire adott válaszokban szereplő információkat, amelyek szerint az önértékelés után a Számvevőszék cselekvési tervet fogadott el, amelynek végrehajtása széles területekre, többek között kiküldetésekre és stratégiai célokra, a programozásra és a teljesítménymérésre, az auditok módszertanára, az emberierőforrás-stratégiára, a belső és külső kommunikációra és az igazgatási eljárásokra kiterjedő intézkedésekkel megkezdődött;

               14.

               megjegyzi, hogy a cselekvési tervet „szakértői felülvizsgálatnak” vetik majd alá, és hogy a Számvevőszék elnöke a Számvevőszék 2007. évi éves munkaprogramjáról szóló előadása során több részlettel szolgál majd a cselekvési tervet illetően;

               15.

               a tagok pénzügyi érdekeltségeiről szóló nyilatkozatokkal kapcsolatban megjegyzi, hogy a Számvevőszék magatartási kódexének megfelelően a Számvevőszék tagjai a pénzügyi érdekeltségeikről és egyéb eszközeikről (beleértve a részvényeiket, átváltható adóskötelezvényeiket, befektetési jegyeiket, valamint föld- és épülettulajdonaikat, házastársaik szakmai tevékenységének leírásával együtt) tájékoztatják a Számvevőszék elnökét, aki bizalmas nyilvántartásban őrzi azokat, és e nyilatkozatokat nem hozzák nyilvánosságra;

               16.

               megállapítja, hogy az átláthatóság érdekében az összes EU-intézmény tagjaitól alapelvként meg kellene követelni, hogy nyújtsanak be nyilatkozatot pénzügyi érdekeltségeikről, és ezeket a nyilatkozatokat nyilvános jegyzékben hozzáférhetővé kellene tenni az interneten; felhívja a Számvevőszéket, hogy 2007. szeptember 30-ig közölje a Parlamenttel, milyen megfelelő intézkedéseket kíván hozni;

               17.

               emlékeztet arra, hogy a Bíróság a Parlament javaslatára munkacsoportot állított fel többek között a képviselők pénzügyi érdekeltségeiről szóló nyilatkozat megkövetelése kivitelezhetőségének vizsgálatára; úgy véli, hogy a kérdés hasznos elemét képezheti a Számvevőszék jelenlegi önértékelésének és szakértői felülvizsgálatának.

      (1)  HL L 60., 2005.3.8.

      (2)  HL C 264., 2006.10.31., 1. o.

      (3)  HL C 263., 2006.10.31., 1. o.

      (4)  HL C 263., 2006.10.31., 10. o.

      (5)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.


title: 2013/380/EU: A Tanács határozata ( 2013. július 9. ) a Régiók Bizottsága egy román póttagjának kinevezéséről

text:
               16.7.2013

               HU

               Az Európai Unió Hivatalos Lapja

               L 193/20

         A TANÁCS HATÁROZATA
   (2013. július 9.)
   a Régiók Bizottsága egy román póttagjának kinevezéséről
   (2013/380/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a román kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Liviu Nicolae DRAGNEA hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága póttagjává nevezi ki a következő személyt:

               —

               Cătălin Ioan NECHIFOR, Președintele Consiliului Județean Suceava, județul Suceava.

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. július 9-én.

            a Tanács részéről

            az elnök

         R. ŠADŽIUS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2014/644/KKBP: A Politikai és Biztonsági Bizottság EUAM Ukraine/1/2014 határozata ( 2014. július 24. ) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukraine) misszióvezetőjének kinevezéséről

text:
               6.9.2014

               HU

               Az Európai Unió Hivatalos Lapja

               L 267/6

         A POLITIKAI ÉS BIZTONSÁGI BIZOTTSÁG EUAM UKRAINE/1/2014 HATÁROZATA
   (2014. július 24.)
   az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukraine) misszióvezetőjének kinevezéséről

      (2014/644/KKBP)

   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine) szóló, 2014. július 22-i 2014/486/KKBP tanácsi határozatra (1) és különösen annak 7. cikke (1) bekezdésére,
   mivel:

               (1)

               A 2014/486/KKBP határozat értelmében a Politikai és Biztonsági Bizottság a Szerződés 38. cikkének megfelelően felhatalmazást kap arra, hogy meghozza az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukraine) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               2014. július 23-án az Unió külügyi és biztonságpolitikai főképviselője azt javasolta, hogy az EUAM Ukraine misszióvezetői posztjára MIZSEI Kálmánt nevezzék ki a 2014. augusztus 1-től2015. július 31-ig tartó egy éves időtartamra,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság MIZSEI Kálmánt nevezi ki az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukraine) misszióvezetőjévé a 2014. augusztus 1-től2015. július 31-ig tartó egy éves időtartamra.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 24-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 217., 2014.7.23., 42. o.


title: 2012/590/EU: Az Európai Parlament határozata ( 2012. május 10. ) az Euratom Ellátási Ügynökség 2010-es pénzügyi évre szóló költségvetésének végrehajtására vonatkozó mentesítésről

text:
               17.10.2012

               HU

               Az Európai Unió Hivatalos Lapja

               L 286/253

         AZ EURÓPAI PARLAMENT HATÁROZATA
   (2012. május 10.)
   az Euratom Ellátási Ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/590/EU)
   AZ EURÓPAI PARLAMENT,

               —

               tekintettel az Euratom Ellátási Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Euratom Ellátási Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK tanácsi határozatra (3) és különösen annak 8. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0131/2012),

               1.

               mentesítést ad az Euratom Ellátási Ügynökség főigazgatója számára az ügynökség 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Euratom Ellátási Ügynökség főigazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 6. o.

      (2)  HL L 248., 2002.9.16., 1. o.

      (3)  HL L 41., 2008.2.15., 15. o.

      (4)  HL L 357., 2002.12.31., 72. o.
   MELLÉKLET

      AZ EURÓPAI PARLAMENT UTÓBBI ÉVEKBEN TETT AJÁNLÁSAI

               Euratom Ellátási Ügynökség

               2007

               2008

               2009

               Teljesítmény

               tárgytalan

               tárgytalan

               tárgytalan

               Költségvetési és pénzgazdálkodás

               Az előirányzatok 38,7 %-át átvitték

               Önálló költségvetés hiányában az ügynökség gyakorlatilag a Bizottság szerves része; ez a helyzet felveti annak kérdését, hogy fenn kell-e tartani az ügynökség jelenlegi formáját és szervezeti felépítését

               2009-ben az ügynökség semmilyen támogatást nem kapott működése finanszírozásához, és a 2009-es költségvetés végrehajtása keretében az ügynökségnél felmerülő összes kiadást a Bizottság fedezte. Az ügynökség gyakorlatilag a Bizottság szerves része

               Humánerőforrás

               tárgytalan

               tárgytalan

               Elismeri, hogy alapszabálya 3. cikkével összhangban az ügynökség kiválasztotta saját belső ellenőrét, aki 2009. július 1-jén lépett hivatalba

               Belső ellenőrzés

               tárgytalan

               tárgytalan

               tárgytalan

          ---documentbreak---

               17.10.2012

               HU

               Az Európai Unió Hivatalos Lapja

               L 286/254

         AZ EURÓPAI PARLAMENT ÁLLÁSFOGLALÁSA
   (2012. május 10.)
   az Euratom Ellátási Ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Euratom Ellátási Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Euratom Ellátási Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK tanácsi határozatra (3) és különösen annak 8. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Ipari, Kutatási és Energiaügyi Bizottság véleményére (A7-0131/2012),

               A.

               mivel a 2008/114/EK, Euratom határozat alapján az 1958-ban luxembourgi székhellyel létrehozott Euratom Ellátási Ügynökség (a továbbiakban: az ügynökség) új alapszabályt kapott és ügynökséggé alakult;

               B.

               mivel a Számvevőszék megállapította, hogy kellő mértékben megbizonyosodott arról, hogy az ügynökség 2010-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

               C.

               mivel a Számvevőszék a 2010-es pénzügyi évre vonatkozó jelentésében arra is felhívta a figyelmet, hogy az ügynökség alapszabálya nincs összhangban az Európai Atomenergia-közösséget létrehozó szerződés 54. cikkével;

               1.

               tudomásul veszi, hogy az ügynökség 2010-ben semmilyen támogatásban nem részesült működése finanszírozásához, valamint hogy a költségvetésének végrehajtása keretében az ügynökségnél felmerülő összes kiadást a Bizottság fedezte; megállapítja, hogy ez a helyzet már az ügynökség 2008-as létrehozása óta fennáll;

               2.

               megállapítja, hogy önálló költségvetés hiányában az ügynökség gyakorlatilag a Bizottság szerves része, és hogy ez a helyzet ellentétes az ügynökség alapszabályával;

               3.

               ugyanakkor tudomásul veszi, hogy a főigazgató 2011. március 31-i levelében elismerte a fent említett problémát, és részletesen kifejtette a mentesítésért felelős hatóság kérésének megfelelően meghozott intézkedéseket; rámutat különösen arra, hogy a helyzet rendezése érdekében megállapodás született arról a javaslatról, hogy az ügynökség az Európai Unió 2012-es általános költségvetésében ismét külön költségvetési sort kapjon;

               4.

               megjegyzi továbbá, hogy a Bizottság 2011. április 20-án javaslatot tett arra, hogy az Európai Unió általános költségvetéséből 98 000 EUR-t rendeljenek az ügynökségre vonatkozó 32 01 06. számú költségvetési sor alá; úgy véli, hogy ennek az Unió költségvetési hatóságai által történő elfogadása jelentős előrelépést fog jelenteni a jelenlegi problémák megoldása terén;

               5.

               felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

               6.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (5).

      (1)  HL C 366., 2011.12.15., 6. o.

      (2)  HL L 248., 2002.9.16., 1. o.

      (3)  HL L 41., 2008.2.15., 15. o.

      (4)  HL L 357., 2002.12.31., 72. o.

      (5)  Elfogadott szövegek, P7_TA(2012)0164 (lásd e Hivatalos Lap 388. oldalát).


title: A Tanács (KKBP) 2016/982 határozata (2016. június 17.) a Krím és Szevasztopol jogellenes annektálása miatti korlátozó intézkedésekről szóló 2014/386/KKBP határozat módosításáról

text:
               18.6.2016

               HU

               Az Európai Unió Hivatalos Lapja

               L 161/40

         A TANÁCS (KKBP) 2016/982 HATÁROZATA
   (2016. június 17.)
   a Krím és Szevasztopol jogellenes annektálása miatti korlátozó intézkedésekről szóló 2014/386/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. június 23-án elfogadta a 2014/386/KKBP határozatot (1).

               (2)

               A Tanács nem ismeri el és továbbra is elítéli a Krím és Szevasztopol Oroszországi Föderáció általi jogellenes annektálását, és változatlanul elkötelezett el nem ismerési politikájának mindenre kiterjedő végrehajtása mellett.

               (3)

               A 2014/386/KKBP határozat felülvizsgálata alapján a korlátozó intézkedéseket 2017. június 23-ig meg kell hosszabbítani.

               (4)

               A 2014/386/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/386/KKBP határozat 5. cikke második bekezdésének helyébe a következő szöveg lép:

      „Ezt a határozatot 2017. június 23-ig kell alkalmazni.”.

   2. cikk
   Ez a határozat az Európai Unió Hivatalos Lapjában való kihirdetésének napját követő napon lép hatályba.

      Kelt Brüsszelben, 2016. június 17-én.

            a Tanács részéről

            az elnök

         J.R.V.A. DIJSSELBLOEM

      (1)  A Tanács 2014/386/KKBP határozata (2014. június 23.) a Krím és Szevasztopol jogellenes annektálása miatti korlátozó intézkedésekről (HL L 183., 2014.6.24., 70. o.).


title: A Tanács határozata (1998. június 16.) az Európai Közösségnek a Földközi-tengeri Általános Halászati Bizottsághoz történő csatlakozásáról

text:
Fontos jogi nyilatkozat

|

31998D0416

Hivatalos Lap L 190 , 04/07/1998 o. 0034 - 0035

		A Tanács határozata(1998. június 16.)az Európai Közösségnek a Földközi-tengeri Általános Halászati Bizottsághoz történő csatlakozásáról(98/416/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 43. cikkére, összefüggésben 228. cikke (2) bekezdésének első mondatával és 228. cikke (3) bekezdésének második albekezdésével,tekintettel a Bizottság javaslatára [1],tekintettel az Európai Parlament hozzájárulására [2],mivel az Európai Közösség aláírója az Egyesült Nemzetek tengerjogi egyezményének, amely a nemzetközi közösség valamennyi tagját együttműködésre kötelezi a tenger biológiai erőforrásainak védelme és kezelése terén;mivel a tengeri halászat tekintetében a Közösség feladata, hogy elfogadja a halászati erőforrások védelmére és kezelésére vonatkozó intézkedéseket, továbbá hogy ezzel összefüggésben megállapodást kössön a tagsággal nem rendelkező országokkal vagy nemzetközi szervezetekkel;mivel a Földközi-tenger élő erőforrásainak kezelése és védelme nemzetközi szabályozást tesz szükségessé;mivel e célból 1949. szeptember 24-én Rómában megkötötték a Földközi-tengeri Általános Halászati Bizottság létrehozásáról szóló megállapodást (a továbbiakban: "FÁHB-megállapodás");mivel a FÁHB-megállapodás hatálya alá tartozó, a közösségi halászok működési területén található élő tengeri erőforrások védelméhez való hozzájárulás érdekében szükség van arra, hogy az Európai Közösség csatlakozzon a Földközi-tengeri Általános Halászati Bizottsághoz;mivel az Európai Közösség 1991. november 26-án tagja lett az Egyesült Nemzetek Élelmezési és Mezőgazdasági Szervezetének (FAO);mivel az FÁHB-megállapodás I. cikkének (2) bekezdése – összefüggésben a felülvizsgált FAO-alkotmány XIV. cikkével – lehetővé teszi az Európai Közösség csatlakozását a Földközi-tengeri Általános Halászati Bizottsághoz;mivel az FÁHB-megállapodást és eljárási szabályzatát oly módon dolgozták át, hogy az lehetővé tegye az Európai Közösség csatlakozását;A KÖVETKEZŐKÉPPEN HATÁROZOTT:Egyetlen cikk(1) Az Európai Közösség az I. mellékletben szereplő okiratnak megfelelően a megállapodás elfogadási nyilatkozatával és a szervezet eljárási szabályzata alapján csatlakozik a Földközi-tengeri Általános Halászati Bizottsághoz.Az Európai Közösség emellett letétbe helyez egy külön nyilatkozatot a hatáskör és a szavazati jog gyakorlásáról, a Tanács és a Bizottság közötti egyeztetésnek megfelelően.(2) A megállapodás és a Földközi-tengeri Általános Halászati Bizottság eljárási szabályzatának szövegét a II. és III. melléklet tartalmazza.Kelt Luxembourgban, 1998. június 16-án.a Tanács részérőlaz elnökM. Meacher[1] HL C 124., 1997.4.21., 61. o.[2] HL C 195., 1998.6.22.--------------------------------------------------I. MELLÉKLETA Földközi-tengeri Általános Halászati Bizottsághoz való csatlakozásról szóló okiratTisztelt Uram!Abban a megtiszteltetésben van részem, hogy tájékoztathatom Önt arról, hogy az Európai Közösség úgy határozott, hogy csatlakozni kíván a Földközi-tengeri Általános Halászati Bizottsághoz. Következésképpen arra kérem Önt, hogy fogadja el ezt az okiratot, amellyel az Európai Közösség elfogadja a Földközi-tengeri Általános Halászati Bizottság megállapodását és eljárási szabályzatát – annak I. és XI. cikkével összhangban – és az Európai Közösségnek a hatáskör és a szavazati jogok gyakorlásáról szóló külön nyilatkozatát, a megállapodás II. cikke (6) bekezdésének második mondatával összhangban.Az Európai Közösség hivatalosan és fenntartás nélkül elfogadja a Földközi-tengeri Általános Halászati Bizottsági tagságából fakadó kötelezettségeket, és csatlakozásának időpontjában hivatalosan vállalja a rá vonatkozó kötelezettségek teljesítését.Megkülönböztetett tisztelettel:az Európai UnióTanácsának elnökeMr. DioufFőigazgatóEgyesült Nemzetek Élelmezési és Mezőgazdasági SzervezeteVia delle Terme di CaracallaI-00100 Róma--------------------------------------------------


title: A Tanács (KKBP) 2017/974 határozata (2017. június 8.) az Iránnal szembeni korlátozó intézkedésekről szóló 2010/413/KKBP határozat módosításáról

text:
               9.6.2017

               HU

               Az Európai Unió Hivatalos Lapja

               L 146/143

         A TANÁCS (KKBP) 2017/974 HATÁROZATA
   (2017. június 8.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. július 26-án elfogadta a 2010/413/KKBP határozatot (1).

               (2)

               A 2010/413/KKBP határozat egyebek mellett – az átfogó közös cselekvési tervvel teljes összhangban – rendelkezik egy olyan engedélyezési rendszerről, amely az Egyesült Nemzetek Szervezete Biztonsági Tanácsának (ENSZ BT) 2231 (2015) sz. határozata által nem szabályozott, Iránba irányuló nukleáris vonatkozású átadások és Iránnal közös ilyen tevékenységek felülvizsgálatára és az ezekkel kapcsolatos döntéshozatalra vonatkozik.

               (3)

               A Tanács úgy véli, hogy az ellenőrzéseknek az Unió egész területén való következetes alkalmazása érdekében módosítani kell az engedélyezési rendszer feltételeit.

               (4)

               Az e határozatban foglalt intézkedések végrehajtásához az Unió további fellépése szükséges.

               (5)

               A 2010/413/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/413/KKBP határozat a következőképpen módosul:

               1.

               a 26c. cikk (7) bekezdésének helyébe a következő szöveg lép:
               „(7)   A közös bizottság számára értesítést kell küldeni a tagállamok állampolgárai részéről vagy a lobogójuk alatt közlekedő vízi vagy légi járművek révén az (1) bekezdésben említett termékek, anyagok, felszerelések, áruk vagy technológiák Irántól történő beszerzéséről, függetlenül attól, hogy azok származási helye Irán területén van-e.”;

               2.

               a 26d. cikk a következőképpen módosul:

                           a.

                           a (3) bekezdés helyébe a következő szöveg lép:
                           „(3)   Az (1) és (2) bekezdésben említett tevékenységekben részt vevő tagállamok biztosítják, hogy valamennyi szolgáltatott termék végfelhasználásáról és végfelhasználási helyéről információt szereztek.”;

                           b.

                           az (5) bekezdés f) pontja helyébe a következő szöveg lép:

                                       „f)

                                       valamennyi szolgáltatott termék végfelhasználásáról és végfelhasználási helyéről információt szereztek.”.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2017. június 8-án.

            a Tanács részéről

            az elnök

         U. REINSALU

      (1)  A Tanács 2010/413/KKBP határozata (2010. július 26.) az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről (HL L 195., 2010.7.27., 39. o.).


title: Az Európai Parlament (EU) 2016/1537 határozata (2016. április 28.) a Kábítószer és Kábítószerfüggőség Európai Megfigyelőközpontja 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/289

         AZ EURÓPAI PARLAMENT (EU) 2016/1537 HATÁROZATA
   (2016. április 28.)
   a Kábítószer és Kábítószerfüggőség Európai Megfigyelőközpontja 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel a Kábítószer és Kábítószerfüggőség Európai Megfigyelőközpontja 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Kábítószer és Kábítószerfüggőség Európai Megfigyelőközpontja 2014-es pénzügyi évre vonatkozó éves beszámolójáról szóló jelentésére, a központ válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a központ 2014-es pénzügyi évre szóló költségvetésének végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0065/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Kábítószer és a Kábítószer-függőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (4) és különösen annak 15. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0105/2016),

               1.

               mentesítést ad a Kábítószer és Kábítószerfüggőség Európai Megfigyelőközpontja igazgatója számára a központ 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Kábítószer és a Kábítószerfüggőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, és gondoskodjon azoknak az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 206. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 376., 2006.12.27., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács (EU) 2016/915 határozata (2016. május 30.) az ICAO testületei által kidolgozandó és a nemzetközi légi közlekedésből származó kibocsátások kérdésével foglalkozó egységes globális piaci alapú intézkedés 2020-tól történő végrehajtását célul tűző nemzetközi jogi eszközre tekintettel az Európai Unió nevében képviselendő álláspontról

text:
               10.6.2016

               HU

               Az Európai Unió Hivatalos Lapja

               L 153/32

         A TANÁCS (EU) 2016/915 HATÁROZATA
   (2016. május 30.)
   az ICAO testületei által kidolgozandó és a nemzetközi légi közlekedésből származó kibocsátások kérdésével foglalkozó egységes globális piaci alapú intézkedés 2020-tól történő végrehajtását célul tűző nemzetközi jogi eszközre tekintettel az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A nemzetközi légi közlekedésből származó üvegházhatásúgáz-kibocsátás jelenleg a globális kibocsátásoknak több mint 2 %-át teszi ki, de ez az arány exponenciálisan növekszik, és a 2050-ig terjedő előrejelzések szerint a nemzetközi légi közlekedési tevékenységekből származó ilyen kibocsátások a jelenlegi mennyiségek 200 %-át is elérhetik, ha nem változik a szabályozási környezet. A globális üvegházhatásúgáz-kibocsátást 2050-re legalább 50 %-kal az 1990. évi szint alá kell csökkenteni. A kibocsátáscsökkentési célok teljesítéséből valamennyi gazdasági ágazatnak ki kell vennie a részét, így a nemzetközi légi közlekedésnek is.

               (2)

               Az Egyesült Nemzetek Éghajlat-változási Keretegyezménye Feleinek 21. Konferenciája 2015 decemberében sikerrel zárult – elfogadásra került a párizsi megállapodás, melynek célja, hogy a globális hőmérséklet-emelkedés az iparosodás előtti hőmérsékletszinteket legfeljebb 2 °C-kal haladja meg, de lehetőleg jóval e mérték alatt maradjon, és folytatódjanak az arra irányuló erőfeszítések, hogy a hőmérséklet-emelkedés mértéke ne lépje túl az 1,5 °C-ot.

               (3)

               A Nemzetközi Polgári Repülési Szervezetet (ICAO) a nemzetközi polgári repülésről szóló 1944. évi Chicagói Egyezmény hozta létre. Az Unió tagállamai az egyezmény szerződő felei és egyben tagjai az ICAO-nak, míg az Unió megfigyelői státusszal rendelkezik az ICAO bizonyos ülésein, köztük a háromévenként ismétlődő ICAO-közgyűlésen. Az Unió és tagállamai részes fele az 1997. évi Kiotói Jegyzőkönyvnek, amely arra kötelezi őket, hogy az ICAO-n keresztül a nemzetközi légi közlekedésből származó üvegházhatásúgáz-kibocsátások korlátozására törekedjenek. Az 1600/2002/EK európai parlamenti és tanácsi határozat (1) a nemzetközi légi közlekedésből származó üvegházhatásúgáz-kibocsátás csökkentésének érdekében konkrét intézkedések meghatározására és végrehajtására szólította fel az Uniót arra az esetre, ha az ICAO-n belül 2002-ig nem jönne létre megállapodás ilyen intézkedésekről.

               (4)

               Az ICAO-közgyűlés 33. ülésszakán (2001) határozat (2) született a nemzetközi légi közlekedéshez kapcsolódó nyílt kibocsátáskereskedelmi rendszer kialakítására vonatkozó fejlemények támogatásáról. Az ICAO Légiközlekedési Környezetvédelmi Bizottságának 2004. évi ajánlása nem támogatta az ICAO égisze alatt létrejövő új jogi eszközre alapuló, kifejezetten a légi közlekedésre vonatkozó kibocsátáskereskedelmi rendszer kidolgozásának folytatását. Az ICAO-közgyűlés 35. ülésszakán (2004) a nyílt kibocsátáskereskedelmi rendszer továbbfejlesztése és annak lehetővé tétele mellett tette le voksát, hogy az ICAO szerződő államok kibocsátáskereskedelmi rendszereiket kiterjeszthessék a nemzetközi légi közlekedésből származó kibocsátásokra is (3), de 36. ülésszakán (2007) már azt szorgalmazta, hogy az egyéb ICAO szerződő államokban székhellyel rendelkező légijármű-üzemeltetők kapjanak felmentést ez alól, kivéve, ha ezen államok között közös megállapodás született arról, hogy kibocsátáskereskedelmi rendszert vezessenek be egy másik ICAO szerződő állam légijármű-üzemeltetője vonatkozásában (4). Az Unió, tagállamai és a többi európai állam következetesen fenntartották maguknak azt a jogot, hogy megkülönböztetésmentes módon piaci alapú intézkedéseket alkalmazzanak valamennyi állam minden olyan légijármű-üzemeltetőjére, amely a területükre irányulóan, a területükről kiindulva vagy azon belül nyújt szolgáltatásokat, arra hivatkozva, hogy a Chicagói Egyezmény szerint a szerződő feleknek jogukban áll saját légi közlekedési jogukat a területükre irányulóan, területükről kiindulva vagy azon belül közlekedő valamennyi légi járműremegkülönböztetéstől mentesen (5) alkalmazni.

               (5)

               Tekintettel arra, hogy a nemzetközi légi közlekedésből származó üvegházhatásúgáz-kibocsátások korlátozása jelentős hozzájárulás az általános kibocsátáscsökkentési kötelezettségekhez, az Európai Parlament és a Tanács elfogadta a 2008/101/EK irányelvet (6), amellyel módosította a 2003/87/EK irányelvet (7). A 2008/101/EK irányelv ötödik preambulumbekezdése szerint az Uniónak törekednie kell arra, hogy az idevágó globális megállapodás a légi közlekedésből származó üvegházhatásúgáz-kibocsátások csökkentésére irányuló intézkedéseket is tartalmazzon, és ebben az esetben a Bizottságnak fontolóra kell vennie, hogy a légijármű-üzemeltetőkre vonatkozóan a 2003/87/EK irányelvnek milyen módosításai szükségesek.

               (6)

               A Bizottság az Európai Parlamenthez és a Tanácshoz intézett, „Párizsi Jegyzőkönyv – terv a globális éghajlatváltozás 2020 utáni kezelésére” című közleményében nyomatékosan felhívta a figyelmet arra, hogy a nemzetközi légi közlekedésből származó kibocsátások eredményes szabályozása érdekében az ICAO-nak 2016 végéig intézkedéseket kell hoznia. Az ICAO-közgyűlés következő ülésére 2016-ban kerül sor; ekkor kell majd megállapodni arról a nemzetközi jogi eszközről, amelynek 2020-ra egy, a nemzetközi légi közlekedésből származó kibocsátásokra irányuló, egységes globális piaci alapú intézkedés végrehajtását kell eredményeznie.

               (7)

               Az ICAO-közgyűlés 38. ülésén (2013) az a határozat született, hogy az ICAO és szerződő államai az egyes ICAO szerződő államok megfelelő környezetvédelmi vagy légiközlekedésiszervezeteivel együtt tevékenykednek azon közös középtávú ambiciózus célkitűzés elérése érdekében, hogy a nemzetközi légi közlekedésből származó szén-dioxid-kibocsátások nettó mennyiségét 2020-tól globálisan változatlan szinten tartsák, továbbá hogy globális piaci alapú intézkedést dolgoznak ki a nemzetközi légi közlekedésből származó kibocsátások tekintetében, és az ICAO-közgyűlés 39. ülésén (2016) várható döntés előkészítése érdekében jelentést tesznek az ez irányú munka eredményéről. A nemzetközi légi közlekedésből származó kibocsátások az előrejelzések szerint 2020-ra mintegy 70 %-kal meg fogják haladni a 2005-ös szintet (8), miközben az Unió és tagállamai következetesen azt szorgalmazták, hogy a nemzetközi légi közlekedésből származó üvegházhatású gázok 2020-ig szóló globális kibocsátáscsökkentési célértéke 10 % legyen a 2005-ös szintekhez viszonyítva. Az Unió számára azonban célravezetőnek tűnik annak támogatása is, hogy belátható időn belül globális piaci alapú intézkedést dolgozzanak ki annak érdekében, hogy a nemzetközi légi közlekedésből származó üvegházhatásúgáz-kibocsátások 2020-as szintjüknél ne emelkedjenek tovább, fenntartva annak a lehetőségét, hogy a célértékeket idővel adott esetben felül lehessen vizsgálni.

               (8)

               Annak érdekében, hogy előrelépés történjen a 2016. évi ICAO-közgyűlésen a megfelelő nemzetközi jogi eszköz elfogadása terén, az Európai Parlament és a Tanács uniós jogalkotó a 421/2014/EU rendelet (9) értelmében úgy döntött, hogy az Európai Gazdasági Térségen (EGT) kívül található országok repülőtereire irányuló és onnan kiinduló légi járatok vonatkozásában átmenetileg teljesítettnek tekinti a 2003/87/EK irányelvben meghatározott követelményeket. E lépésével összefüggésben az Unió hangsúlyozta, hogy az EGT-államok területén található repülőterekre irányuló és onnan kiinduló légi járatok vonatkozásában éppúgy van mód jogi követelményeket alkalmazni, mint az e repülőterek közötti légi járatok származó kibocsátásokkal kapcsolatban.

               (9)

               A 421/2014/EU rendelet által módosított 2003/87/EK irányelv bizonyos kötelezettségeket határoz meg, amelyeket a Bizottságnak az ICAO-közgyűlés 39. ülésszakát (2016) követően kell teljesítenie. A Bizottság beszámol az Európai Parlamentnek és a Tanácsnak azokról a lépésekről, amelyek egy globális piacalapú intézkedésről szóló nemzetközi megállapodás 2020-tól történő végrehajtására irányulnak, amely révén megkülönböztetésmentes módon csökkenthetők a nemzetközi légi közlekedésből származó üvegházhatásúgáz-kibocsátások. Az említett jelentésben a Bizottság megfontolás tárgyává teszi és adott esetben az említett fejleményekre reagálva javaslatot tesz arra, hogy 2017. január 1-jétől milyen körben indokolt szabályozni az EGT-n kívüli országokban található repülőterekről kiinduló vagy oda irányuló tevékenységekből származó kibocsátásokat.

               (10)

               Helyénvaló meg határozni az ICAO testületei által kidolgozandó azon nemzetközi jogi eszközzel kapcsolatosan az Unió nevében képviselendő álláspontot, melynek eredményeként 2020-tól egységes globális piaci alapú intézkedés kerül végrehajtásra a nemzetközi légi közlekedésből származó kibocsátásokra vonatkozóan.

               (11)

               Az Unió az ICAO-ban tagsággal ugyan nem rendelkezik, megfigyelői státusa azonban lehetővé teszi, hogy a Bizottság az Unió álláspontját képviselve részt vehessen a vonatkozó ICAO testületek egyes tárgyalásain, ideértve a közgyűlést is.

               (12)

               Az uniós álláspontot jóval a következő ICAO-közgyűlés előtt el kell fogadni,

         ELFOGADTA EZT A HATÁROZATOT:
   1. cikk
   Az ICAO testületei által kidolgozandó és a nemzetközi légi közlekedésből származó kibocsátások kérdésével foglalkozó egységes globális piaci alapú intézkedés 2020-tól történő végrehajtását célul tűző nemzetközi jogi eszközre tekintettel az Európai Unió nevében képviselendő álláspontnak meg kell felelnie az e határozat mellékletében foglaltaknak.
   Ezt az álláspontot az egységes globális piaci alapú intézkedésekről szóló tárgyalások során az Unió érdekében együttesen eljáró tagállamoknak kell képviselniük az ICAO testületeiben az Unió megfigyelői státusával összhangban a Bizottság támogatásával.
   2. cikk
   A Bizottság teljes körűen tájékoztatja a Tanács megfelelő szerveit az egységes globális piaci alapú intézkedéssel kapcsolatosan folyamatban lévő megbeszélésekről. Az uniós álláspont egységességének megőrzése, valamint a mellékletben foglalt feltételek megfelelő alkalmazásának biztosítása érdekébent, a Bizottság – tekintettel az ICAO testületeiben lezajlott fejleményekre, különösen a 208. ülése során és azt követően -, amennyiben ez szükséges, továbbítja az eljárás során az érintett tanácsi szerveknek megfontolásra, illetve jóváhagyásra a részletes álláspontot meghatározó előkészítő dokumentumokat.
   Figylembe véve az ICAO-ban történt előrelépést, az érintett tanácsi szervek folytatják az álláspontjaik kidolgozását, különös tekintettel az ICAO keretein belüli vonatkozó uniós jogalkotás jövőjére.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. május 30-án.

            a Tanács részéről

            az elnök

         M.J. VAN RIJN

      (1)  Az Európai Parlament és a Tanács 1600/2002/EK határozata (2002. július 22.) a hatodik közösségi környezetvédelmi cselekvési program megállapításáról (HL L 242., 2002.9.10., 1. o.).

      (2)  A33-7 ICAO-határozat.

      (3)  A35-5 ICAO-határozat.

      (4)  Az A36-22 határozat L függeléke.

      (5)  A 2007. évi ICAO-határozattal, a 2010. évi ICAO-határozattal, a Delhi Nyilatkozatot megerősítő 2012. évi ICAO-tanácsi határozattal, valamint a 2013. évi ICAO-határozattal szembeni fenntartásokat lásd: http://ec.europa.eu/clima/policies/transport/aviation/documentation_en.htm

      (6)  Az Európai Parlament és a Tanács 2008/101/EK irányelve (2008. november 19.) a 2003/87/EK irányelvnek az üvegházhatást okozó gázok kibocsátási egységei Közösségen belüli kereskedelmi rendszerének a légi közlekedésre történő kiterjesztése céljából történő módosításáról (HL L 8., 2009.1.13., 3. o.).

      (7)  Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).

      (8)  Lásd az 1. lábjegyzetben említett 2013. évi ICAO-határozattal szembeni fenntartásokat.

      (9)  Az Európai Parlament és a Tanács 421/2014/EU rendelete (2014. április 16.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK irányelvnek egy egységes globális piacalapú intézkedés nemzetközi légi közlekedésből származó kibocsátásokra való alkalmazásáról rendelkező nemzetközi megállapodás 2020-ig történő végrehajtására tekintettel történő módosításáról (HL L 129., 2014.4.30., 1. o.).


title: A Tanács határozata ( 2010. október 15. ) az Európai Vegyianyag-ügynökség két igazgatósági tagjának kinevezéséről

text:
               19.10.2010

               HU

               Az Európai Unió Hivatalos Lapja

               C 282/4

         A TANÁCS HATÁROZATA
   (2010. október 15.)
   az Európai Vegyianyag-ügynökség két igazgatósági tagjának kinevezéséről
   2010/C 282/05
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy az Európai Vegyianyag-ügynökség igazgatósági tagjaként a Tanács tagállamonként egy képviselőt nevez ki.

               (2)

               A Tanács 2007. június 7-i határozatával (2) kinevezte az Európai Vegyianyag-ügynökség 27 igazgatósági tagját. A dán (3) és a portugál (4) igazgatósági tagot azóta leváltották.

               (3)

               A dán kormány értesítette a Tanácsot arról, hogy az igazgatóság dán képviselőjét le kívánja váltani, és jelölést nyújtott be az új képviselőre vonatkozóan, akit a 2011. május 31-ig terjedő időszakra kell kinevezni.

               (4)

               A portugál kormány értesítette a Tanácsot arról, hogy az igazgatóság portugál képviselőjét le kívánja váltani, és jelölést nyújtott be az új képviselőre vonatkozóan, akit a 2011. május 31-ig terjedő időszakra kell kinevezni,

         ELFOGADTA EZT A HATÁROZATOT:
   1. cikk
   Per NYLYKKE helyére a 2010. október 20-tól2011. május 31-ig terjedő időszakra Eskil THUESEN – dán állampolgár, született 1965. szeptember 4-én – kerül kinevezésre az Európai Vegyianyag-ügynökség igazgatósági tagjává.
   2. cikk
   Maria Fernanda SANTIAGO helyére 2010. október 20-tól2011. május 31-ig terjedő időszakra Mário GRÁCIO – portugál állampolgár, született 1971. május 5-én – kerül kinevezésre az Európai Vegyianyag-ügynökség igazgatósági tagjává.
   3. cikk
   Ez a határozat az elfogadásának napján lép hatályba.

      Kelt Luxembourgban, 2010. október 15-én.

            a Tanács részéről

            az elnök

         E. SCHOUPPE

      (1)  HL L 396., 2006.12.30., 1. o.

      (2)  HL C 134., 2007.6.16., 6. o.

      (3)  A Tanács határozata (2008. július 24.) az Európai Vegyianyag-ügynökség egy igazgatósági tagjának kinevezéséről (HL C 190., 2008.7.29., 1. o.).

      (4)  A Tanács határozata (2008. november 27.) az Európai Vegyianyag-ügynökség három igazgatósági tagjának kinevezéséről (HL C 320., 2008.12.16., 4. o.).


title: A Tanács (EU) 2017/1101 határozata (2017. június 19.) az Európai Unió Szellemi Tulajdoni Hivatala egy fellebbezési tanácsa elnökének kinevezéséről

text:
               21.6.2017

               HU

               Az Európai Unió Hivatalos Lapja

               L 158/43

         A TANÁCS (EU) 2017/1101 HATÁROZATA
   (2017. június 19.)
   az Európai Unió Szellemi Tulajdoni Hivatala egy fellebbezési tanácsa elnökének kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az európai uniós védjegyről szóló, 2017. június 14-i (EU) 2017/1001 európai parlamenti és tanácsi rendeletre (1) és különösen annak 166. cikke (1) bekezdésére,
   mivel 2016. december 1-jén az Európa Unió Szellemi Tulajdoni Hivatalának (a továbbiakban: a Hivatal) igazgatótanácsa a Tanácsnak benyújtotta a Hivatal egy fellebbezési tanácsa elnöki posztjának betöltésére jelölt személyek listáját,
   ELFOGADTA EZT A HATÁROZATOT:
   1. cikk
   A Tanács Sven Stürmannt (születési helye és ideje: Bonn, Németország, 1971. november 20.) a Hivatal egy fellebbezési tanácsának elnökévé nevezi ki ötéves időtartamra.
   Az első bekezdésben említett ötéves időtartam kezdő időpontját a Hivatal igazgatótanácsa határozza meg.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2017. június 19-én.

            a Tanács részéről

            az elnök

         J. HERRERA

      (1)  HL L 154., 2017.6.16., 1. o.


               19.2.2016

               HU

               Az Európai Unió Hivatalos Lapja

               C 65/182

         P7_TA(2013)0238
   Alexander Alvaro parlamenti mentelmi jogának felfüggesztésére irányuló kérelem
   Az Európai Parlament 2013. június 11-i határozata az Alexander Alvaro mentelmi jogának felfüggesztésére irányuló kérelemről (2013/2106(IMM))
   (2016/C 065/28)

      Az Európai Parlament,

               —

               tekintettel az Alexander Alvaro mentelmi jogának felfüggesztésére irányuló, 2013. május 8-án a német szövetségi igazságügyi minisztériumtól a kölni (Németország) főügyész előtt fekvő üggyel kapcsolatban beérkezett kérelemre, melyről 2013. május 23-án a plenáris ülés tájékoztatást kapott,

               —

               miután eljárási szabályzata 7. cikke (3) bekezdésének megfelelően meghallgatta Alexander Alvarot,

               —

               tekintettel az Európai Unió kiváltságairól és mentességeiről szóló 7. jegyzőkönyv 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel a német alaptörvény (Grundgesetz) 46. cikkére,

               —

               tekintettel eljárási szabályzata 6. cikkének (2) bekezdésére és 7. cikkére,

               —

               tekintettel a Jogi Bizottság jelentésére (A7-0188/2013),

               A.

               mivel a kölni (Németország) főügyész egy állítólagos jogellenes cselekmény kapcsán folytatandó nyomozati eljárás megindításával kapcsolatban kérte Alexander Alvaro európai parlamenti képviselő és az Európai Parlament alelnöke parlamenti mentelmi jogának felfüggesztését;

               B.

               mivel a főügyész által benyújtott kérelem egy súlyos közlekedési balesettel kapcsolatos nyomozásra irányul, amely balesetben Alexander Alvaro szerepet játszott.

               C.

               mivel az Európai Unió kiváltságairól és mentességeiről szóló jegyzőkönyv 9. cikke szerint az Európai Parlament képviselői saját államuk területén a parlamentjük képviselőire vonatkozó mentességeket élvezik;

               D.

               mivel a német alaptörvény (Grundgesetz) 46. cikkének (2) bekezdése szerint büntetendő cselekmény elkövetése miatt képviselő csak a parlament engedélyével vonható felelősségre, kivéve a jogellenes cselekmény elkövetésekor vagy a rá következő napon történő letartóztatás esetét;

               E.

               mivel ebből következően a Parlamentnek fel kell függesztenie Alexander Alvaro mentelmi jogát, amennyiben az ellene folytatott eljárásra sor kerül;

               F.

               mivel az Európai Unió kiváltságairól és mentességeiről szóló jegyzőkönyv 9. cikke és a német alaptörvény (Grundgesetz) 46. cikkének (2) bekezdése nem zárja ki Alexander Alvaro mentelmi jogának felfüggesztését;

               G.

               mivel ezért a szóban forgó ügyben javasolt a parlamenti mentelmi jog felfüggesztése;

               1.

               úgy határoz, hogy felfüggeszti Alexander Alvaro mentelmi jogát;

               2.

               utasítja elnökét, hogy ezt a határozatot és az illetékes bizottság jelentését haladéktalanul továbbítsa a Németországi Szövetségi Köztársaság illetékes hatóságainak és Alexander Alvarónak.


title: A Tanács (EU) 2015/1035 határozata (2015. május 7.) az Európai Unió és a Vanuatui Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról

text:
               3.7.2015

               HU

               Az Európai Unió Hivatalos Lapja

               L 173/46

         A TANÁCS (EU) 2015/1035 HATÁROZATA
   (2015. május 7.)
   az Európai Unió és a Vanuatui Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az 509/2014/EU európai parlamenti és tanácsi rendelet (1) átsorolta a Vanuatui Köztársaságra tett utalást az 539/2001/EK tanácsi rendelet (2) I. mellékletéből a II. mellékletébe.

               (2)

               A Vanuatui Köztársaságra tett utaláshoz lábjegyzet tartozik, amely szerint a vízumkötelezettség alóli mentességet az Európai Unióval kötendő vízummentességi megállapodás hatálybalépésének időpontjától kell alkalmazni.

               (3)

               2014. október 9-én a Tanács határozatot fogadott el, amelyben felhatalmazta a Bizottságot a Vanuatui Köztársasággal való, az Európai Unió és a Vanuatui Köztársaság közötti, a rövid távú tartózkodásra jogosító vízumok alóli mentességről szóló megállapodás (a továbbiakban: a megállapodás) megkötésére irányuló tárgyalások megkezdésére.

               (4)

               A megállapodással kapcsolatos tárgyalások 2014. november 19-én kezdődtek, és a megállapodás levélváltás útján történő, 2014. december 4-i parafálásával sikeresen lezárultak.

               (5)

               A megállapodást az Unió nevében alá kell írni, és a megállapodáshoz csatolt nyilatkozatokat az Unió nevében jóvá kell hagyni. A megállapodást az aláírásának napjától a megkötéséhez szükséges eljárások befejezéséig ideiglenesen alkalmazni kell.

               (6)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt e határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és a Vanuatui Köztársaság közötti, a rövid távú tartózkodásra jogosító vízumok alóli mentességről szóló megállapodásnak (a továbbiakban: megállapodás) az Unió nevében történő aláírására a Tanács felhatalmazást ad, feltételezve a megállapodás megkötését.
   A megállapodás szövegét csatolták e határozathoz.
   2. cikk
   Az e határozathoz csatolt nyilatkozatokat a Tanács az Unió nevében jóváhagyja.
   3. cikk
   A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
   4. cikk
   A megállapodást az aláírásának időpontjától (5) a megkötéséhez szükséges eljárások befejezéséig ideiglenesen alkalmazni kell.
   5. cikk
   Ez a határozat az elfogadásának napján lép hatályba.

      Kelt Brüsszelben, 2015. május 7-én.

            a Tanács részéről

            az elnök

         E. RINKĒVIČS

      (1)  Az Európai Parlament és a Tanács 509/2014/EU rendelete (2014. május 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK tanácsi rendelet módosításáról (HL L 149., 2014.5.20., 67. o.).

      (2)  A Tanács 539/2001/EK rendelete (2001. március 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról (HL L 81., 2001.3.21., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.


title: A Tanács (EU) 2016/2111 határozata (2016. november 28.) a munkavállalók szabad mozgásával foglalkozó tanácsadó bizottság egy belga tagjának kinevezéséről

text:
               2.12.2016

               HU

               Az Európai Unió Hivatalos Lapja

               L 327/77

         A TANÁCS (EU) 2016/2111 HATÁROZATA
   (2016. november 28.)
   a munkavállalók szabad mozgásával foglalkozó tanácsadó bizottság egy belga tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkavállalók Unión belüli szabad mozgásáról szóló, 2011. április 5-i 492/2011/EU európai parlamenti és tanácsi rendeletre (1) és különösen annak 23. és 24. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
   mivel:

               (1)

               A Tanács a 2016. szeptember 20-i határozatával (2) kinevezte a munkavállalók szabad mozgásával foglalkozó tanácsadó bizottság tagjait és póttagjait a 2016. szeptember 25-től2018. szeptember 24-ig terjedő időszakra.

               (2)

               Belgium kormánya egy jelölést nyújtott be egy betöltendő helyre,

         ELFOGADTA EZT A HATÁROZATOT:
   1. cikk
   A Tanács a következő személyt nevezi ki a munkavállalók szabad mozgásával foglalkozó tanácsadó bizottság tagjává a 2016. szeptember 25. és 2018. szeptember 24. közötti időszakra:
   I.   A SZAKSZERVEZETEK KÉPVISELŐI

               Ország

               Tagok

               Póttagok

               Belgium

               Joeri HENS

         2. cikk
   A még nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. november 28-án.

            a Tanács részéről

            az elnök

         P. ŽIGA

      (1)  HL L 141., 2011.5.27., 1. o.

      (2)  A Tanács 2016. szeptember 20-i határozata a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről (HL C 348., 2016.9.23., 3. o.).


title: 2011/552/EU, Euratom: Az Európai Parlament határozata ( 2011. május 10. ) a Versenyképességi és Innovációs Végrehajtó Hivatal 2009-es pénzügyi évre vonatkozó költségvetésének végrehajtása alóli mentesítésről

text:
               27.9.2011

               HU

               Az Európai Unió Hivatalos Lapja

               L 250/77

         AZ EURÓPAI PARLAMENT HATÁROZATA
   (2011. május 10.)
   a Versenyképességi és Innovációs Végrehajtó Hivatal 2009-es pénzügyi évre vonatkozó költségvetésének végrehajtása alóli mentesítésről
   (2011/552/EU, Euratom)
   AZ EURÓPAI PARLAMENT,

               —

               tekintettel az Európai Unió 2009-es pénzügyi évre szóló általános költségvetésére (1),

               —

               tekintettel az Európai Unió 2009-es pénzügyi évre vonatkozó éves beszámolójára (SEC(2010) 963 – C7-0211/2010) (2),

               —

               tekintettel a Versenyképességi és Innovációs Végrehajtó Hivatal 2009-es pénzügyi évre vonatkozó végleges éves beszámolójára,

               —

               tekintettel a 2008. évi mentesítés nyomon követéséről szóló bizottsági jelentésre (COM(2010) 650) és az azt kísérő bizottsági szolgálati munkadokumentumokra (SEC(2010) 1437 és SEC(2010) 1438),

               —

               tekintettel a Bizottság 2009. évi igazgatási eredményeinek összefoglalásáról szóló, 2010. június 2-i bizottsági közleményre (COM(2010) 281),

               —

               tekintettel a Bizottságnak a 2009-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2010) 447) és az azt kísérő bizottsági szolgálati munkadokumentumra (SEC(2010) 994),

               —

               tekintettel a Számvevőszéknek a Versenyképességi és Innovációs Végrehajtó Hivatal 2009-es pénzügyi évre vonatkozó éves beszámolójáról szóló jelentésére, a hivatal válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a Tanács 2011. február 15-i ajánlására a 2009-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (05893/2011 – C7-0054/2011),

               —

               tekintettel az EK-Szerződés 274., 275. és 276. cikkére, az Európai Unióról szóló szerződés 17. cikkének (1) bekezdésére, az Európai Unió működéséről szóló szerződés 317., 318. és 319. cikkére, valamint az Euratom-Szerződés 179a. és 180b. cikkére,

               —

               tekintettel az 1995/2006/EK, Euratom (5), valamint az 1525/2007/EK (6) rendelet által módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (7) és különösen annak 55., 145., 146. és 147. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (8) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályozásáról szóló, 2004. szeptember 21-i 1653/2004/EK bizottsági rendeletre (9) és különösen annak 66. cikke első és második bekezdésére,

               —

               tekintettel az 58/2003/EK tanácsi rendelet alkalmazásában az energia területén megvalósuló közösségi intézkedések igazgatása céljából az Intelligens Energiával Foglalkozó Végrehajtó Hivatal elnevezésű végrehajtó hivatal létrehozásáról szóló, 2003. december 23-i 2004/20/EK bizottsági határozatra (10),

               —

               tekintettel a 2004/20/EK határozatnak az Intelligens Energiával Foglalkozó Végrehajtó Hivatal Versenyképességi és Innovációs Végrehajtó Hivatallá történő átalakítása céljából történő módosításáról szóló, 2007. május 31-i 2007/372/EK bizottsági határozatra (11),

               —

               tekintettel eljárási szabályzatának 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0134/2011),

               A.

               mivel az Európai Unióról szóló Szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával,

               1.

               megadja a mentesítést a Versenyképességi és Innovációs Végrehajtó Hivatal igazgatója számára a hivatal 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásában foglalja össze;

               3.

               utasítja elnökét, hogy továbbítsa ezt a határozatot, az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatot és az e határozatok szerves részét képező állásfoglalást a Versenyképességi és Innovációs Végrehajtó Hivatal igazgatójának, a Tanácsnak, a Bizottságnak, a Bíróságnak, valamint a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 338., 2010.12.14., 83. o.

      (4)  HL C 308., 2010.11.12., 129. o.

      (5)  HL L 390., 2006.12.30., 1. o.

      (6)  HL L 343., 2007.12.27., 9. o.

      (7)  HL L 248., 2002.9.16., 1. o.

      (8)  HL L 11., 2003.1.16., 1. o.

      (9)  HL L 297., 2004.9.22., 6. o.

      (10)  HL L 5., 2004.1.9., 85. o.

      (11)  HL L 140., 2007.6.1., 52. o.


title: A Tanács határozata (2000. október 17.) az ózonréteget lebontó anyagokról szóló montreali jegyzőkönyv módosításának elfogadásáról

text:
Fontos jogi nyilatkozat

|

32000D0646(01)

Hivatalos Lap L 272 , 25/10/2000 o. 0026 - 0026

		A Tanács határozata(2000. október 17.)az ózonréteget lebontó anyagokról szóló montreali jegyzőkönyv módosításának elfogadásáról(2000/646/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 175. cikke (1) bekezdésére, összefüggésben 300. cikke (2) bekezdésének első mondatával és 300. cikke (3) bekezdésének első albekezdésével,tekintettel a Bizottság javaslatára,tekintettel az Európai Parlament véleményére [1],mivel:(1) A Közösség a környezet iránti felelősségét tekintetbe véve a 88/540/EGK határozattal [2] csatlakozott az ózonréteg védelméről szóló bécsi egyezményhez és az ózonréteget lebontó anyagokról szóló montreali jegyzőkönyvhöz, valamint a 91/690/EGK határozattal [3] jóváhagyta az említett jegyzőkönyv első módosítását és a 94/68/EK határozattal [4] jóváhagyta az említett jegyzőkönyv második módosítását.(2) A legújabb tudományos ismeretek azt mutatják, hogy az ózonréteg megfelelő védelmének érdekében az ózont lebontó anyagok kereskedelmének az 1992-ben módosított montreali jegyzőkönyvben előírtnál nagyobb fokú szabályozása szükséges. Ezen ismeretek arra is rávilágítanak, hogy szükség van az ózonréteget lebontó szabályozott anyagok, és különösen a metil-bromid kereskedelmének fokozott ellenőrzésére és korlátozására.(3) A montreali jegyzőkönyv e korlátozásokat bevezető harmadik módosítását 1997 szeptemberében fogadták el Montrealban. A Bizottság, a Közösség nevében, részt vett az e módosításra vonatkozó tárgyalásokon, valamint annak elfogadásában.(4) A Közösség intézkedéseket fogadott el a módosítás által érintett területen, ezért e területen nemzetközi kötelezettségeket is kell vállalnia.(5) A Közösségnek jóvá kell hagyni a montreali jegyzőkönyv harmadik módosítását, mert annak rendelkezései a szabályozott anyagoknak a Közösség és más részes felek közötti kereskedelemére vonatkoznak, és e rendelkezések végrehajtása a Közösség kötelezettsége,A KÖVETKEZŐKÉPPEN HATÁROZOTT:1. cikkAz ózonréteget lebontó anyagokról szóló montreali jegyzőkönyv harmadik módosítását a Közösség nevében a Tanács jóváhagyja.A módosítás szövegét csatolták e határozathoz.2. cikkA Tanács elnöke felhatalmazást kap, hogy kijelölje a harmadik módosítás jóváhagyásáról szóló okiratnak a Közösség nevében az Egyesült Nemzetek főtitkáránál – a montreali jegyzőkönyv harmadik módosítása 3. cikkével összefüggésben, az ózonréteg védelméről szóló bécsi egyezmény 13. cikkével összhangban – történő letétbe helyezésére jogosult személy(eke)t.3. cikkEzt a határozatot Európai Közösségek Hivatalos Lapjában ki kell hirdetni.Kelt Luxembourgban, 2000. október 17-én.a Tanács részérőlaz elnökL. Fabius[1] HL C 21. E, 2000.1.25., 9. o.[2] HL L 297., 1988.10.31., 8. o.[3] HL L 377., 1991.12.31., 28. o.[4] HL L 33., 1994.2.7., 1. o.--------------------------------------------------


title: A Tanács határozata (1989. december 21.) az Európai Gazdasági Közösség és a Svájci Államszövetség között a kereskedelmi célú elektronikus adatcsererendszerekről létrejött megállapodás megkötéséről

text:
Fontos jogi nyilatkozat

|

31989D0694

Hivatalos Lap L 400 , 30/12/1989 o. 0026 - 0026 finn különkiadás fejezet 11 kötet 15 o. 0174  svéd különkiadás fejezet 11 kötet 15 o. 0174

		A Tanács határozata(1989. december 21.)az Európai Gazdasági Közösség és a Svájci Államszövetség között a kereskedelmi célú elektronikus adatcsererendszerekről létrejött megállapodás megkötéséről(89/694/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 235. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a 87/499/EGK határozattal [4] a Tanács a kereskedelmi célú elektronikus adatcsererendszerekre (TEDIS) vonatkozó hírközlő hálózati közösségi programot fogadott el;mivel a 89/241/EGK határozattal [5] a Tanács módosította az említett határozatot, lehetővé téve a programban való részvételt a harmadik országokban működő cégek számára, amelyekkel a Közösség megállapodásokat kötött ezen országok TEDIS-programhoz való csatlakozásáról;mivel ezenkívül a 89/241/EGK határozattal a Tanács felhatalmazta a Bizottságot, hogy e megállapodások megkötéséről tárgyaljon az Európai Szabadkereskedelmi Társulás tagjaival;mivel jóvá kell hagyni az Európai Gazdasági Közösség és a Svájci Államszövetség között a kereskedelmi célú elektronikus adatcsere-rendszerekről létrejött megállapodást,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Svájci Államszövetség közötti, a kereskedelmi célú elektronikus adatcsererendszerekről szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA megállapodás 8. cikkében előírt értesítést a Közösség nevében a Tanács elnöke küldi meg.Kelt Brüsszelben, 1989. december 21-én.a Tanács részérőlaz elnökE. Cresson[1] HL C 285., 1989.11.11., 6. o.[2] 1989. december 15-i vélemény (a Hivatalos Lapban még nem tették közzé).[3] 1989. december 19-i vélemény (a Hivatalos Lapban még nem tették közzé).[4] HL L 285., 1987.10.8., 35. o.[5] HL L 97., 1989.4.11., 46. o.--------------------------------------------------


title: 2011/309/EU: A Tanács határozata ( 2011. május 19. ) a Régiók Bizottsága egy holland tagjának kinevezéséről

text:
               26.5.2011

               HU

               Az Európai Unió Hivatalos Lapja

               L 138/58

         A TANÁCS HATÁROZATA
   (2011. május 19.)
   a Régiók Bizottsága egy holland tagjának kinevezéséről
   (2011/309/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a holland kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Hans KOK hivatali idejének lejártát követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2015. január 25-ig a Régiók Bizottsága tagjává nevezi ki újra a következő személyt:

               —

               J.F.M. (Hans) JANSSEN, Oisterwijk polgármestere (burgemeester).

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. május 19-én.

            a Tanács részéről

            az elnök

         BALOG Z.

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


Fontos jogi nyilatkozat

|

52005DP0265

Az Európai Parlament határozata az Ashley Mote mentelmi jogának felfüggesztésére irányuló kérelemről (2005/2037(IMM))

Hivatalos Lap 157 E , 06/07/2006 o. 0056 - 0057

		P6_TA(2005)0265Ashley Mote mentelmi jogának felfüggesztésére irányuló kérelemAz Európai Parlament határozata az Ashley Mote mentelmi jogának felfüggesztésére irányuló kérelemről (2005/2037(IMM))Az Európai Parlament,- tekintettel a főügyész kérésére az Egyesült Királyság Európai Unió mellett működő Állandó Képviselete által eljuttatott, és a plenáris ülésen 2005. február 23-án bejelentett Ashley Mote mentelmi jogának felfüggesztésére irányuló kérelemre,- miután eljárási szabályzata 7. cikkének (3) bekezdésének megfelelően meghallgatta Ashley Mote-ot,- tekintettel az Európai Közösségek kiváltságairól és mentességeiről szóló 1965. április 8-i jegyzőkönyv 8., 9., 10. és 19. cikkére, valamint az Európai Parlament tagjainak közvetlen és általános választójog alapján történő megválasztásáról szóló, 1976. szeptember 20-i okmány 6. cikkének (2) bekezdésére,- tekintettel az Európai Közösségek Bíróságának 1964. május 12-i és 1986. július 10-i ítéletére [1],- tekintettel eljárási szabályzata 6. cikkének (2) bekezdésére és 7. cikkére,- tekintettel a Jogi Bizottság jelentésére (A6-0213/2005),1. úgy határoz, hogy felfüggeszti Ashley Mote mentelmi jogát;2. utasítja elnökét, hogy e határozatot és illetékes bizottsága jelentését haladéktalanul továbbítsa az Egyesült Királyság illetékes hatóságának.[1] 101/63 ügy, Wagner/Fohrmann és Krier, EBHT 1964., 383. o., és 149/85, Wybot/Faure és mások, EBHT 1986., 2403. o.--------------------------------------------------


title: 2011/588/EU: Az Európai Parlament határozata ( 2011. május 10. ) az Európai Hálózat- és Információbiztonsági Ügynökség 2009-es pénzügyi évre szóló költségvetésének végrehajtására vonatkozó mentesítésről

text:
               27.9.2011

               HU

               Az Európai Unió Hivatalos Lapja

               L 250/186

         AZ EURÓPAI PARLAMENT HATÁROZATA
   (2011. május 10.)
   az Európai Hálózat- és Információbiztonsági Ügynökség 2009-es pénzügyi évre szóló költségvetésének végrehajtására vonatkozó mentesítésről
   (2011/588/EU)
   AZ EURÓPAI PARLAMENT,
   tekintettel az Európai Hálózat- és Információbiztonsági Ügynökség 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Hálózat- és Információbiztonsági Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (3) és különösen annak 17. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0105/2011),

               1.

               mentesítést ad az Európai Hálózat- és Információbiztonsági Ügynökség ügyvezető igazgatója számára az ügynökség 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Hálózat- és Információbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 16. o.

      (2)  HL L 248., 2002.9.16., 1. o.

      (3)  HL L 77., 2004.3.13., 1. o.

      (4)  HL L 357., 2002.12.31., 72. o.
    ---documentbreak---

               27.9.2011

               HU

               Az Európai Unió Hivatalos Lapja

               L 250/187

         AZ EURÓPAI PARLAMENT ÁLLÁSFOGLALÁSA
   (2011. május 10.)
   az Európai Hálózat- és Információbiztonsági Ügynökség 2009-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Hálózat- és Információbiztonsági Ügynökség 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Hálózat- és Információbiztonsági Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (3) és különösen annak 17. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0105/2011),

               A.

               mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel 2010. május 5-én a Parlament megadta a mentesítést az Európai Hálózat- és Információbiztonsági Ügynökség ügyvezető igazgatójának az Ügynökség 2008-as pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között

                           —

                           megjegyezte, hogy a Számvevőszék hiányosságokat talált a közbeszerzési eljárásokban, különösen egy keretszerződés költségvetésének alulbecslése tekintetében,

                           —

                           felhívta a Bizottságot annak megvizsgálására, hogy milyen lehetőségek léteznek a 2343/2002/EK, Euratom rendelet 15. cikkének (5) bekezdése szerinti, az igényeknek megfelelő készpénzgazdálkodás teljes körű érvényesítésére, és milyen elvi változtatásokra van szükség annak biztosításához, hogy az ügynökség készpénzállományát tartósan a lehető legalacsonyabban tarthassa,

                           —

                           gratulált az ügynökségnek, amiért mind a nyolc, a Belső Ellenőrzési Szolgálat által „nagyon fontosnak” minősített ajánlást végrehajtotta,

               C.

               mivel az ügynökség 2009-es költségvetése 8 100 000 EUR volt, ami 3,5 %-kal marad el 2008-as költségvetésétől,

      Átvitt előirányzatok

               1.

               aggasztónak találja, hogy a Számvevőszék az ügynökség teljes költségvetésének 19 %-át képviselő előirányzatok átviteléről számolt be; külön megjegyzi, hogy a működési előirányzatok 41 %-át hoztak át 2010-re, elsősorban két nagyobb projekt késedelme miatt; aggodalmát fejezi ki amiatt, hogy ez a helyzet az ügynökség III. címből fedezett tevékenységeinek késedelmes megvalósulását jelzi, ezáltal csorbát szenvedett az évenkéntiség költségvetési alapelve; ezért felhívja az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről;

      Beszerzési eljárás

               2.

               felhívja az ügynökséget, hogy a szerződések és beszerzési eljárások helyes alkalmazása érdekében erősítse meg belső ellenőrzési mechanizmusait; megjegyzi, hogy a Számvevőszék jelentése szerint egy esetben olyan szolgáltatásokat kértek, amelyekről a szerződés nem rendelkezett, és két másik esetben a szerződések odaítélésének szakaszában követtek el hibákat (helytelen minőség-ár súlyozás, illetve a pénzügyi ajánlatnál téves érték);

               3.

               különösen sürgeti az ügynökséget, hogy:

                           —

                           javítsa az átláthatóságot mind a becslések, mind a projektfelelősök tekintetében,

                           —

                           erősítse meg beszerzési engedélyezését a finanszírozási határozat és a munkaprogram szintjén,

                           —

                           biztosítsa, hogy a kivételek éves tevékenységi jelentésben való közzététele átfogó módon történik,

                           —

                           biztosítsa a lehetséges szabálytalanságok megfelelő nyomon követését,

                           —

                           fejlessze és tegyen jelentést az utólagos ellenőrzésekről,

                     ezért felhívja az ügynökséget, hogy tájékoztassa a mentesítésért felelő hatóságot az e tekintetben elért haladásról és a megtett lépésekről;

               4.

               arra ösztönzi az ügynökséget, hogy dolgozzon ki, majd rendszeresen frissítsen, egy átfogó táblázatot, amely vázolja az ügynökség pénzügyi folyamatait, valamint a releváns pénzügyi és operatív szereplők felelősségeit;

      Hibák a költségvetési átcsoportosításokban

               5.

               felhívja az ügynökséget, hogy kerülje az olyan átcsoportosításokat, amelyekhez irányító testülete előzetes hozzájárulását adta volna, ezért ellentétesek az egyediség költségvetési elvével; megjegyzi, hogy a Számvevőszék beszámolt egy esetről, amikor 24 000 EUR költségvetési címek közötti átcsoportosításra anélkül került sor, hogy értesítették volna az irányító testületet és az előzetes hozzájárulását adta volna;

      Visszatérítés a fogadó tagállam adóhatóságától

               6.

               csalódottan veszi tudomásul, hogy az előző év óta nem történt előrelépés az ügynökség által a fogadó tagállam adóhatóságának előre kifizetett 45 000 EUR-nyi héa összegének visszatérítése kapcsán; sürgeti ezért az ügynökséget, hogy tájékoztassa a mentesítésért felelős hatóságot, miután a fogadó tagállam visszatérítette ezt az összeget;

      Humánerőforrások

               7.

               megjegyzi, hogy még mindig vannak hiányosságok a munkaerő-felvételi eljárásokban, amelyek veszélyeztetik ezek átláthatóságát; tudomásul veszi, hogy a Számvevőszék jelentése szerint a felvételi bizottságok nem határoztak meg előre sem a felvételi beszélgetésre való behíváshoz, sem a tartaléklistára való felvételhez szükséges minimumpontszámot; ezért felhívja az ügynökséget, hogy kezelje ezt a helyzetet, és tájékoztassa a mentesítésért felelő hatóságot a megtett lépésekről;

      Belső ellenőrzési rendszerek

               8.

               üdvözli, hogy az ügynökség rendelkezik belső ellenőrzési koordinátorral, aki felügyeli és nyomon követi az ügynökség belső ellenőrzési rendszereinek végrehajtását; tudomásul veszi, hogy az ügynökség sikeresen végrehajtotta belső eljárásainak előzetes ellenőrzéseit; mindemellett felhívja az ügynökséget, hogy egy szakértő segítségével vezessen be utólagos ellenőrzéseket;

               9.

               sürgeti emellett az ügynökséget, hogy vezessen be egy teljes körű leltárt, és biztosítsa a könyvelési adatok helyességét; hangsúlyozza ezen ajánlás fontosságát, és felhívja az ügynökséget, hogy tájékoztassa a mentesítésért felelős hatóságot az e hiányosság kezelése céljából alkalmazott eszközről; e tekintetben megjegyzi, hogy a Számvevőszék arról is beszámolt, hogy a tárgyi eszközöket Excel-táblázatban tartották nyilván, ami nem garantálta az adatok integritását;

               10.

               tudomásul veszi, hogy a Bizottság Belső Ellenőrzési Szolgálata 2008-ban humánerőforrás-gazdálkodási ellenőrzést végzett, 2007-ben pedig belső ellenőrzési előírások végrehajtásának nyomon követését hajtotta végre; hangsúlyozza, hogy az ügynökség tájékoztatta a mentesítésért felelős hatóságot a Bizottság Belső Ellenőrzési Szolgálatának új ajánlásáról, amelyet a 2009-es kötelezettségvállalások nyomon követése után tett, és amely az irányító testület által 2007. október 10-én elfogadott belső ellenőrzési előírások felülvizsgálatára szólít fel;

               11.

               szintén tudomásul veszi az ügynökség azon nyilatkozatát, miszerint 2009-ben – az ügynökség teljesítményének megerősítése érdekében – a Bizottság Belső Ellenőrzési Szolgálata egy másik ellenőrzést is végzett a beszerzésekről; külön megjegyzi, hogy a Belső Ellenőrzési Szolgálat 18 ajánlásából az ügynökség 13-at elfogadott és 5-öt elutasított, és később kérte az elutasított ajánlások összevonását; továbbá megjegyzi, hogy ezen ajánlások közül hetet minősítettek „nagyon fontosnak” és tízet „fontosnak”;

               12.

               a mentesítő határozatot kísérő horizontális jellegű egyéb észrevételei tekintetében az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (6) utal.

      (1)  HL C 338., 2010.12.14., 16. o.

      (2)  HL L 248., 2002.9.16., 1. o.

      (3)  HL L 77., 2004.3.13., 1. o.

      (4)  HL L 357., 2002.12.31., 72. o.

      (5)  HL L 252., 2010.9.25., 174. o.

      (6)  Elfogadott szövegek, P7_TA(2011)0163. (Lásd e Hivatalos Lap 269. oldalát.)